মোহাম্মদ আলী মমিন ॥ নবীগঞ্জ উপজেলা সদরের বিশিষ্ট সমাজসেবক, শিক্ষানুরাগী, দানবীর ও উপজেলা আওয়ামীলীগের সাবেক সহ-সভাপতি আলহাজ গোলাম রব্বানী ইন্তেকাল করেছেন (ইন্নালিল্লাহি----রাজিউন)। ৩ সপ্তাহ লাইফ সাপোর্টে থাকাবস্থায় গতকাল সন্ধ্যা ৬.৪০ মিনিটে শেষ নিঃশ্বাস ত্যাগ করেন। গত ১ সেপ্টেম্বর নবীগঞ্জের নিজ বাসায় স্ট্রোকে আক্রান্ত হলে সিলেট মাউনন্টেড হাসপাতালে ভর্তি করা হয়। এখানে চিকিৎসাধীন অবস্থায়ই তিনি মৃত্যু বরণ করেন। মৃত্যুকালে তার বয়স হয়েছিল ৬৮ বছর। নবীগঞ্জ জে.কে হাই স্কুলের এসএমসি সাবেক সভাপতি ও বাজারস্থ খালেক মঞ্জিল এর স্বত্ত্বাধিকারী আলহাজ্ব গোলাম রব্বানী চৌধুরীর স্ত্রী কাজী নুরুজা বেগম ও তারই মেয়ে সিলেট উইম্যান মেডিকেল কলেজ হাসপাতালের গাইনী রেজিষ্ট্রার ডাঃ হাসিনা ইয়াসমিন তার মৃত্যুর খবর নিশ্চিত করেন। অন্যদিকে তার দু’ভাই আলহাজ্ব মোদাব্বির হোসেন চৌধুরী ও আনোয়ার ...